
Atklāta konkursa, identifikācijas
 NR. ĶNP 2026/66, nolikumam

IEPIRKUMA LĪGUMA PROJEKTS

Līguma parakstīšanas datums ir 
pēdējā pievienotā droša elektroniskā paraksta 
un tā laika zīmoga pievienošanas datums

Ķekavas novada pašvaldība, reģistrācijas nr.  90000048491, tās ____personā, kura rīkojas uz Ķekavas novada pašvaldības nolikuma pamata, (turpmāk – Pasūtītājs) no vienas puses, un

___________________ reģistrācijas Nr. _____, juridiskā adrese: _____, /amats, vārds, uzvārds/ personā (turpmāk – Izpildītājs), kurš rīkojas saskaņā ar _____, no otras puses,  
abi kopā un katrs atsevišķi turpmāk šī līguma tekstā saukti par Pusēm, 
pamatojoties uz Ķekavas novada pašvaldības rīkotā atklātā konkursa „Sanitāro mezglu aprīkojuma noma un maināmo higiēnas preču nodrošinājums Ķekavas novada pašvaldības objektos”, identifikācijas Nr. ĶNP 2026/66 (turpmāk – Iepirkums), rezultātiem un Izpildītāja iesniegto piedāvājumu,  noslēdz šādu līgumu (turpmāk - Līgums):

1. Līguma priekšmets
0. Pasūtītājs pasūta un Izpildītājs apņemas nodrošināt sanitāro mezglu aprīkojuma nomu (turpmāk – Pakalpojums vai Prece) un maināmās higiēnas preces (turpmāk - Prece) Pasūtītāja objektos saskaņā ar tehnisko specifikāciju un sanitāro mezglu aprīkojuma piegādes grafiku. Pakalpojuma apjoms un Preču tehniskās prasības, vienību cenas, servisa, apkopes un uzpildīšanas biežums noteikts Līguma 1. pielikumā – Tehniskajā specifikācijā un 2. pielikumā – finanšu piedāvājumā. 
0. Izpildītājs nodrošina Pakalpojuma sniegšanu šādos Pasūtītāja objektos (adresēs):
1. [bookmark: _Ref511736193]Reģionālā pašvaldības policija, Ķekava, Gaismas iela 4a
1. Doles tautas nams (Doles kultūras nams), Ķekava, Rīgas iela 26
1. Ķekavas kultūras nams, Ķekava, Gaismas iela 17
1. Ķekavas novada pašvaldība, Ķekava, Gaismas iela 19 K-9
1. Ķekavas mākslas skola, Ķekava, Gaismas iela 17
1. Ķekavas pagasta PII Ieviņa, Ķekava, Gaismas iela 25
1. Ķekavas mūzikas skola, Ķekava, Skolas iela 3
1. Ķekavas novada sociālais dienests, Ķekava, Gaismas iela 19 K – 8
1. Ķekavas novada pašvaldība, Ķekava, Skolas iela 2B
1. Ķekavas vidusskolas - sporta komplekss, Ķekava, Nākotnes iela 1A
1. Daugmales pamatskola, Daugmale, Daugmales pag., Ķekavas nov. Skola
1. Ķekavas novada pašvaldība, Daugmale, Ķekavas novads, Salnas
1. Daugmales pamatskola (DAUGMALES MULTIFUNKCIONĀLAIS CENTRS - PELDBASEINS), Daugmale, Daugmales pag., Ķekavas nov. Skola
1. Ķekavas novada pašvaldība, Baloži, Ķekavas nov. Uzvaras prospekts 1A
1. Ķekavas novada pašvaldības PII Avotiņš, Baloži, Ķekavas nov. Jaunatnes iela 3
1. Baložu vidusskola, Baloži, Ķekavas nov. Skolas iela 6
1. Baložu pilsētas kultūras centrs, Baloži, Ķekavas nov. Skolas iela 4
1. Baložu pilsētas bibliotēka – Baloži, Ķekavas nov., Skolas iela 4 , LV – 2112
1. Katlakalna tautas nams, Katlakalns, Ķekavas nov. Pļavniekkalna iela 35
1. Pļavniekkalna sākumskola, Pļavniekkalna iela 20, Katlakalns, LV-2123
1. Ķekavas Pagasta PII Zvaigznīte, Valdlauči, Ķekavas nov. Jaunatnes iela 2
1. Baldones pilsētas pārvalde, Pārupes iela 3, Baldone
1. Baldones kultūras centrs, Daugavas iela 2, Baldone
1. Mercendarbes muiža, Mercendarbe, Baldones pagasts
1. Baložu pilsētas pārvalde, Uzvaras prospekts 1a, Baloži
0. Pasūtītājs Līguma darbības laikā ir tiesīgs mainīt Līguma 1.2. punktā norādīto Pakalpojuma sniegšanas objektu skaitu un adreses Ķekavas novada administratīvajā teritorijā atbilstoši faktiskajai nepieciešamībai, nemainot Līguma priekšmeta vispārējo raksturu, Izpildītāja piedāvātās vienību cenas un nepārsniedzot Līguma 2.1. punktā noteikto maksimālo līgumcenu.
0. Izpildītājs Pakalpojuma sniegšanu (Preces piegādi, uzstādīšanu, uzpildīšanu un apmaiņu, ja tāda nepieciešama) Pasūtītāja objektos veic pats ar saviem līdzekļiem, iekārtām un citiem nepieciešamajiem resursiem. 
0. Pakalpojuma apraksts, cenas un izpildes noteikumi noteikti Līgumā un tā pielikumā, kas ir Līguma neatņemama sastāvdaļa.
0. Gadījumā, ja Līguma saskaņošanas vai tā izpildes laikā notiek izmaiņas Preces iznomāšanai nepieciešamo jebkāda veida materiālu ražošanā vai pieejamībā, par ko Izpildītājs var uzrādīt ražotāja, autorizētā pārstāvja vai citas atbildīgas institūcijas vai komersanta apliecinājumu, Izpildītājs piedāvā un Pasūtītājs var piekrist, ka preces iznomāšana tiek veikta, izmantojot līdzvērtīgu vai labāku materiālu. Izpildītājs garantē, ka šādā gadījumā iznomātā Prece atbildīs Līguma tehniskajā specifikācijā (pielikums) noteiktajām prasībām, tās tehniskā specifikācija un parametri nebūs sliktāki, nekā Līgumā noteiktie (atbilstību šādos gadījumos nosaka, rakstiski saskaņojot ar Pasūtītāju). Izpildītājs garantē, ka šajā gadījumā Pakalpojuma cena netiks paaugstināta un tiks ievēroti visi pārējie Līguma nosacījumi.

1. Līgumcena un norēķinu kārtība
0. Līguma maksimālā summa visā Līguma darbības laikā ir 139 000 EUR bez pievienotās vērtības nodokļa (turpmāk – PVN) (turpmāk – Līgumcena). Maksimālā summa nav Pasūtītājam saistošs vai garantēts pasūtījuma apjoms.
0. Ja Līguma darbības laikā normatīvajos aktos tiek grozīta Pakalpojumiem piemērojamā PVN likme, Līgumcena un Līgumā noteikto maksājumu apmērs ar PVN tiek attiecīgi pārrēķināts bez atsevišķas Pušu vienošanās. Pārrēķinā tiek piemērota jaunā PVN likme, saglabājot nemainīgu cenu bez PVN.
0. Līgumcenā ietilpst visi ar Pakalpojuma izpildi (piegāde, uzstādīšana un  produktu apmaiņa, ja tāda nepieciešama, servisa pakalpojumi (apkope un uzpildīšana)) saistītie izdevumi, tai skaitā izdevumi par materiāliem, darba rīkiem, ierīcēm, transportu u.c.
0. Pasūtītājs samaksu par Pakalpojumu veic atbilstoši faktiski izpildītajam apjomam ar pārskaitījumu uz Izpildītāja Līgumā norādīto bankas kontu 20 (divdesmit) dienu laikā pēc Izpildītāja izrakstītā rēķina saņemšanas un Pakalpojuma pieņemšanas – nodošanas akta abpusējas parakstīšanas. Rēķinā obligāti jānorāda Līguma numurs, iestādes nosaukums un adrese.  Ja rēķinā nav norādīta Līgumā prasītā informācija, Pasūtītājs ir tiesīgs rēķinu noraidīt. Maksājuma termiņš sākas no korekti sagatavota rēķina saņemšanas dienas. 
0. Izpildītājs Līguma 2.4. punktā minēto rēķinu iesniedz Pasūtītājam kā e-rēķinu, kas sagatavots strukturētu elektronisko rēķinu standartam LVS EN 16931-1:2017 atbilstošā formātā un nodrošina tā automātisku un elektronisku apstrādi.
0. Izpildītājs e-rēķinu nosūta uz Pasūtītāja oficiālo elektronisko adresi.
0. Ja Izpildītājs nespēj iesniegt atbilstošu e-rēķinu vai iesniedz nestrukturētu e-rēķinu, kas neatbilst normatīvajiem aktiem, Pasūtītājs ir tiesīgs šādu e-rēķinu noraidīt un neveikt tā apmaksu. Izpildītājs ir atbildīgs par e-rēķina apstrādes kavējumiem un papildus izmaksām, kas var rasties.
0. Ja Izpildītājam vai Pasūtītājam rodas pretenzijas par e-rēķinu apmaiņu, saturu, vai tiek kavēta tā saņemšana vai maksājuma veikšana, puse, kurai ir pretenzijas, nekavējoties iesniedz otrai pusei pretenziju aktu.
0. Tā puse, kura saņēmusi Līguma 2.8. punktā minēto pretenziju aktu, izskata to bez vilcināšanās, bet ne ilgāk kā 5 ( piecu) dienu laikā pēc akta saņemšanas, un sniedz rakstisku atbildi.

1. Pakalpojumu pieņemšana – nodošana
1. Pasūtītājs pasūta nomājamo Preci atbilstoši nepieciešamībai, izvēloties pasūtīt vienu vai vairākas iekārtas uz vienu vai vairākiem objektiem, kā arī pārtraucot Preces nomu pēc nepieciešamības.
1. Izpildītājs, sniedzot Pakalpojumu Pasūtītājam, veic: 
1. Preces piegādi un uzstādīšanu – ne vēlāk kā 2 (divu) darba dienu laikā  no pasūtījuma veikšanas brīža;
1. Preces servisu – saskaņā ar tehniskajā specifikācijā noteikto apkalpošanas biežumu vai ne vēlāk kā 1 (vienas) darba dienas laikā no pasūtījuma veikšanas brīža, ja Pakalpojums nepieciešams ātrāk, nekā grafikā noteikts;
1.  Preces nomaiņu vai darbības trūkumu novēršanu – ne vēlāk kā 1 (vienas) darba dienas laikā no pasūtījuma veikšanas brīža. 
1. Par pasūtījuma saņemšanas brīdi ir uzskatāms Pasūtītāja Līgumā noteiktās kontaktpersonas pieteikums Izpildītājam (e-pasts), norādot Izpildītājam Pakalpojuma sniegšanas laiku un vietu.
1. Pakalpojuma izpildes pieņemšana – nodošana tiek noformēta ar abpusēji parakstītu  pakalpojuma pieņemšanas – nodošanas aktu. Pasūtītāja pārstāvis pieņem pasūtījuma izpildi kopumā vai pa daļām, parakstot Izpildītāja savlaicīgi noformētu pakalpojuma pieņemšanas – nodošanas aktu.
1. Gadījumā, ja Izpildītājs nenodrošina Līguma prasībām atbilstošu, kvalitatīvu Pakalpojumu vai nenodrošina Pakalpojumu Pasūtītāja pieprasījumā norādītajā laikā, vietā un apjomā, Pasūtītājs fiksē konstatētās nepilnības defektu aktā un norāda termiņu nepilnību novēršanai. Izpildītāja pienākums ir novērst konstatētos pārkāpumus nekavējoties un segt visus Pasūtītājam radušos zaudējumus šajā sakarā.
1. Jautājumi par Pakalpojumu atbilstību Līguma noteikumiem tiek risināti, Pusēm savstarpēji vienojoties. Ja vienoties neizdodas, Pasūtītājs ir tiesīgs pieaicināt ekspertu 30 (trīsdesmit) dienu laikā no Pakalpojuma neatbilstības konstatēšanas dienas. Eksperta pieaicināšanas izmaksas nedrīkst pārsniegt spēkā esošā Valsts tiesu ekspertīžu biroja maksas pakalpojumu cenrāža izmaksas uz brīdi, kad eksperts tiek pieaicināts. 
1. Ja eksperta slēdziens apstiprina par pamatotu vienas Puses viedokli, otra Puse ne tikai novērš attiecīgos trūkumus, bet arī Pušu vienošanās rezultātā noteiktā termiņā un kārtībā sedz eksperta pieaicināšanas izmaksas. 

1. Pasūtītāja saistības
0. Pasūtītājs apņemas veikt samaksu par kvalitatīvu Pakalpojumu Līgumā noteiktajos termiņos un kārtībā.
0. Pasūtītājs Līguma ietvaros nav saistīts ar konkrētu Pakalpojuma apjomu un veic pasūtījumus atbilstoši vajadzībai un finanšu iespējām.
0. Pasūtītājs apņemas savlaicīgi veikt Līguma nosacījumiem un pasūtījumam atbilstoša Izpildītāja Pakalpojuma pieņemšanu.  
0. Pasūtītājam ir tiesības nodot ar Līgumu saistīto informāciju tā izpildes kontrolē iesaistītajām institūcijām saskaņā ar normatīvajiem aktiem vai citiem noslēgtajiem Līgumiem, kā arī tiesības no Līguma izrietošo maksājumu piedziņu nodot trešajām personām.
0. Pasūtītājs ir tiesīgs  Līgumu ar Izpildītāju pārtraukt nekavējoties, ja Izpildītājs apzināti Pasūtītājam sniedzis nepatiesu informāciju, nav ievērojis godīgas konkurences principus vai ar nolūku veicis citas prettiesiskas darbības.
0. Pasūtītājs ir tiesīgs izvirzīt pretenziju Izpildītājam vai atteikties no Pakalpojuma pieņemšanas, ja Pakalpojuma izpildē tiek konstatēti trūkumi. Ja Pasūtītāja pārstāvim ir pretenzijas par sniegtā Pakalpojuma kvalitāti un atbilstību Līguma noteikumiem, Pasūtītāja pārstāvim ir tiesības neparakstīt Pakalpojuma pieņemšanas – nodošanas aktu un iesniegt pretenzijas Izpildītājam. Izpildītājam ir pienākums iesniegt Pasūtītājam koriģētu pakalpojuma pieņemšanas - nodošanas aktu ne vēlāk kā 3 (trīs) darba dienu laikā no Pasūtītāja pretenziju saņemšanas. 
0. Ja Pasūtītājs konstatē, ka Līguma izpildē tiek ietvertas vai izmantotas Krievijas Federācijas vai Baltkrievijas Republikas izcelsmes preces un pakalpojumi, Pasūtītājs ir tiesīgs neveikt samaksu par konkrēto preci. Šādā gadījumā Izpildītājs nav tiesīgs atprasīt konkrēto preci, kā arī lūgt Pasūtītājam segt jebkādus Izpildītājam radušos zaudējumus. Gadījumā, ja Pasūtītājs konstatē, ka šādas preces vai pakalpojumi jau ir apmaksāti, Pasūtītājam ir tiesības pieprasīt Izpildītājam atmaksāt samaksāto summu

5. Izpildītāja saistības
0. Izpildītājs apņemas Pakalpojuma izpildi (iekārtu piegādi, uzstādīšanu, uzpildīšanu, apkopi un apmaiņu, ja tāda nepieciešama) veikt kvalitatīvi, Līgumā noteiktajos termiņos un atbilstoši Pasūtītāja izvirzītajām prasībām. 
0. Izpildītājs apņemas bez papildu atlīdzības veikt izmaiņas, uzlabojumus vai papildinājumus Pakalpojumā gadījumā, ja tas neatbilst Līguma nosacījumiem.
0. Izpildītājs apņemas nodrošināt, ka Līguma izpildē netiek izmantotas Krievijas Federācijas un Baltkrievijas Republikas izcelsmes preces un pakalpojumi. Pasūtītājam ir tiesības jebkurā Līguma izpildes laikā pieprasīt dokumentus, kas apliecina Līguma izpildē izmantoto preču un pakalpojumu izcelsmi. Izpildītājs iesniedz pieprasītos dokumentus piecu darbdienu laikā. Dokumentu neiesniegšana uzskatāma par būtisku Līguma pārkāpumu.
0. Izpildītājs garantē, ka Pakalpojums ir atbilstošs Pasūtītāja izvirzītajām prasībām un Līguma nosacījumiem.
0. Izpildītājs nav tiesīgs nodot Līguma vai tās daļas izpildi trešajām personām, izņemot gadījumus, ja Izpildītāju aizstāj ar citu atbilstoši komerctiesību jomas normatīvo aktu noteikumiem par komersantu reorganizāciju un uzņēmumu pāreju.
0. Ja Pasūtītājs lauž Līgumu sakarā ar to, ka Izpildītājs nepilda savas saistības atbilstoši Līguma nosacījumiem, Izpildītājam ir pienākums Pasūtītāja noteiktajā termiņā atgriezt Pasūtītāja veikto apmaksu (ja tāda ir veikta). Ja Pasūtītājs šādā gadījumā ir jau saņēmis Pakalpojumu vai tā daļu un vēlas to atzīt par pieņemamu, ir noformējams atbilstošs pieņemšanas – nodošanas akts, un veicama samaksa (vai attiecīgi atgriežama) atbilstoši Pakalpojumu apjoma vērtībai.
0. Izpildītājs apņemas nekavējoties, bet ne vēlāk kā 3 (trīs) darba dienu laikā rakstveidā informēt Pasūtītāju, ja Līguma izpildes laikā: 
6. tiesā tiek ierosināta Izpildītāja maksātnespējas vai tiesiskās aizsardzības (ārpustiesas tiesiskās aizsardzības) procesa lieta; 
6. Izpildītāja saimnieciskā darbība tiek apturēta;
6. Izpildītājs tiek reģistrēts ar PVN apliekamo personu reģistrā vai izslēgts no tā;
6. Izpildītājam tiek piemērotas vai uz Līgumu ir attiecināmas - attiecīgās starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
0. Izpildītājs papildus minētajām saistībām apņemas: 
7. uzņemties pilnu atbildību par minēto iekšējo un ārējo normatīvo aktu pārkāpumiem un to izraisītām sekām; 
7. pilnā apmērā segt Pasūtītājam no Līguma izrietošo zaudējumu atlīdzināšanas un citu Izpildītāja maksājuma saistību administrēšanas un piedziņas izdevumus, kādi Pasūtītājam rodas Izpildītāja vainas vai bezdarbības rezultātā;
7. nekavējoties pēc Pasūtītāja pieprasījuma saņemšanas iesniegt ar Līguma izpildi saistīto informāciju (pārskatu).
0. Izpildītājs nav tiesīgs bez saskaņošanas ar Pasūtītāju veikt Līgumā norādītā apakšuzņēmēja nomaiņu un iesaistīt papildu apakšuzņēmējus, kuru pakalpojumu vērtība ir vismaz 10 000 EUR, Līguma izpildē. Nomaiņa tiek veikta atbilstoši Publisko iepirkumu likuma (PIL) 62.panta tiesiskajam regulējumam.
0. Pasūtītājs pieņem lēmumu atļaut vai atteikt izraudzītā Izpildītāja apakšuzņēmēja nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar PIL 62. panta noteikumiem.
0. Līguma izpildē piesaistītie apakšuzņēmēji: (norāda, ja ir piesaistīti apakšuzņēmēji)		
1. Pušu atbildība
0. Ja Puses vispār neizpilda kādu no Līguma izrietošajām saistībām (vispār neveic pakalpojumu, vispār neapmaksā rēķinu, vispār neveic Preces servisu, nomaiņu vai darbības trūkumu novēršanu bez attaisnojoša iemesla), vainīgā Puse par katru no tām maksā otrai Pusei vienreizēju līgumsodu par katru neizpildes gadījumu 50 EUR (piecdesmit euro) apmērā. 
0. Ja Puses kādu no Līguma izrietošajām saistībām izpilda nepienācīgi vai neizpilda īstā laikā (termiņā), vainīgā Puse par katru no pārkāpumiem maksā otrai Pusei līgumsodu 0,5% apmērā no laikā neizpildītās saistības summas par katru nokavēto dienu, bet ne vairāk kā 10% (desmit procentus) no pamatparāda vai galvenās saistības apmēra.
0. Līgumsoda samaksa neatbrīvo Puses no turpmākas saistību izpildes, ja vien Puses konkrētā gadījumā nevienojas savādāk.
0. Pasūtītājs ir tiesīgs ieturēt līgumsodu, veicot savstarpējos norēķinus ar Izpildītāju. 

1. Nepārvarama vara
1. Puses tiek atbrīvotas no atbildības par daļēju vai pilnīgu Līgumā noteikto saistību neizpildi, ja saistību izpilde nav iespējama nepārvaramas varas dēļ, kuras darbība ir sākusies pēc Līguma spēkā stāšanās dienas un kuru Puses nevarēja iepriekš paredzēt un novērst ar jebkādām saprātīgām darbībām. Pie šādiem apstākļiem pieder – valsts pārvaldes, pašvaldību institūciju pieņemtie lēmumi, kuri ierobežo vai izslēdz Līguma izpildes iespējas, tiesas pieņemtie lēmumi, masu nekārtības, avārijas, dabas katastrofas (ugunsnelaime, plūdi utt., kas ir saitīti ar Līguma izpildes nodrošināšanu).
1. Pusei, kura atsaucas uz nepārvaramu varu, nekavējoties par to jāpaziņo otrai Pusei, norādot kādā termiņā, pēc tās domām, ir paredzama Puses saistību izpilde.
1. Ja kādu no Pusēm neapmierina laika periods, par kuru tiek pagarināts saistību izpildes termiņš iepriekšējos punktos minētās nepārvaramās varas dēļ, katra no Pusēm patur sev tiesības vienpusēji atkāpties no Līguma, par to nekavējoties rakstiski informējot otru Pusi.

1. Līgumā iesaistīto fizisko personu datu aizsardzība
2. Ja Līguma ietvaros tiek iegūti dokumenti vai informācija, kas satur vai var saturēt fizisko personu datus (turpmāk – Datus), Puses ir tiesīgas apstrādāt no otras Puses iegūtos datus tikai ar mērķi nodrošināt Līgumā noteikto saistību izpildi, ievērojot spēkā esošajos normatīvajos aktos noteiktās prasības Datu apstrādei un aizsardzībai. Veicot Datu apstrādi, katra Puse ir atbildīga par Datu apstrādes nodrošināšanu saskaņā ar Līgumu un normatīvajos aktos noteikto. Katrai Pusei ir pienākums Līguma ietvaros īstenot atbilstošus tehniskus un organizatoriskus pasākumus, lai nodrošinātu un spētu uzskatāmi parādīt, ka Datu apstrāde notiek saskaņā ar Datu apstrādi regulējošiem normatīviem aktiem.
2. Apstrādājot personas datus, Puses nodrošina tikai pilnvarotu personu piekļūšanu pie tehniskajiem resursiem, kas tiek izmantoti personu datu apstrādei un aizsardzībai (tajā skaitā pie personas datiem).
2. Ja Līguma izpildes ietvaros viena Puse nodod otrai Pusei Datus, tad Puse, kura nodod Datus, ir atbildīga par nodoto Datu pareizību un to, ka tā ir tiesīga nodot Datus otrai Pusei. Puse papildina vai izlabo Datus, izbeidz attiecīgās Puses nodoto datu apstrādi vai iznīcina tos, ja nodotie Dati ir nepilnīgi, novecojuši, nepatiesi vai pretlikumīgi apstrādāti. Līguma izpildes ietvaros saņemtos Datus Puses apņemas neuzglabāt ilgāk, kā tas nepieciešams mērķim, kam tie ir nodoti, un pēc Līgumā noteiktā mērķa sasniegšanas apņemas dzēst saņemtos Datus no savām informācijas sistēmām visātrākajā iespējamajā laikā.
2. Puses vienojas, ka gadījumā, ja kāda no Pusēm tiek saukta pie atbildības par fizisko personu datu aizsardzības pārkāpumu, ko izdarījusi otra Puse, vainīgā Puse, ciktāl tā ir atbildīga par pārkāpumu, atlīdzina visas izmaksas, maksājumus, kaitējumu, izdevumus vai zaudējumus, kurus tā nodarījusi savas darbības vai bezdarbības rezultātā.

1. Līguma termiņš, grozīšanas un izbeigšanas kārtība
3. Līgums stājas spēkā ar Līguma abpusējas parakstīšanas dienu un ir spēkā 36 (trīsdesmit sešus) mēnešus vai līdz brīdim, kad kopējā visu no Līguma izrietošo pasūtījumu summa sasniedz 139 000 EUR (viens simts trīsdesmit deviņi tūkstoši euro) EUR bez PVN, atkarībā no tā, kurš no nosacījumiem iestāsies pirmais. 
3. Pasūtītājs ir tiesīgs vienpusēji izbeigt Līgumu bez Izpildītāja piekrišanas, ja:
1. Izpildītājs nav ievērojis Līgumā noteikto Pakalpojumu sniegšanas termiņu vairāk par 10 (desmit) dienām;
1. Izpildītājs sniedzis Līguma prasībām neatbilstošu vai nekvalitatīvu Pakalpojumu un pēc Pasūtītāja lūguma nenovērš neatbilstības, neveic apmaiņu u.c. darbības ilgāk par 10 (desmit) dienām bez attaisnojoša iemesla, par ko ir sastādīts akts par konstatētajiem trūkumiem;
1. Līgumu nav iespējams izpildīt tādēļ, ka Līguma izpildes laikā ir piemērotas attiecīgās starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas dalībvalsts noteiktās sankcijas.
1. ja tiesā tiek ierosināta Izpildītāja maksātnespējas vai tiesiskās aizsardzības (ārpustiesas tiesiskās aizsardzības) procesa lieta; 
1. ja Izpildītāja saimnieciskā darbība ir apturēta ilgāk par 2 (divām) nedēļām.
3. Izpildītājs ir tiesīgs vienpusēji izbeigt Līgumu, ja Pasūtītājs kavē neapstrīdētas maksājuma saistības izpildi vairāk nekā 30 (trīsdesmit) kalendāra dienas pēc Līgumā noteiktā maksājuma termiņa un nav veicis attiecīgo maksājumu 10 (desmit) darba dienu laikā pēc Izpildītāja rakstveida brīdinājuma saņemšanas.
3. Puses ir tiesīgas vienpusēji izbeigt Līgumu vai atlikt Līguma izpildi bez sankciju piemērošanas gadījumā, ja tas pamatots ar valsts, pašvaldības vai augstākstāvošu iestāžu un institūciju izdotajiem normatīvajiem aktiem vai pārvaldes lēmumiem.
3. Nebūtiskas izmaiņas Līgumā var tikt izdarītas vienīgi pēc abu Pušu rakstiskas vienošanās, kas ar to abpusējas parakstīšanas dienu kļūst par Līguma neatņemamu sastāvdaļu. Ja Puses nevar vienoties, paliek spēkā iepriekšējie Līguma noteikumi. Būtiskas izmaiņas Līgumā ir pieļaujamas atbilstoši Publisko iepirkumu likuma 61. panta trešās daļas pirmajam punktam, un var attiekties uz līgumcenas pārskatīšanu, izvēles iespējas izmantošanu un jebkuriem citiem Līguma noteikumiem, ja izmaiņu nepieciešamība izriet no apstākļiem, kas radušies pēc Līguma noslēgšanas un kas Līguma slēgšanas brīdī nepastāvēja un nebija saprātīgi prognozējami. Puse, kura iniciē izmaiņas, iesniedz otrai Pusei rakstveidā pamatojošu iesniegumu, pēc kā Puses lemj par izmaiņu pieļaujamību. 

1. Citi noteikumi
4. Kā atbildīgo kontaktpersonu par Līguma izpildi, Pakalpojumu pasūtīšanu un pieņemšanu, iespējamo papildinājumu vai izmaiņu saskaņošanu (izņemot Līguma grozījumu parakstīšanu) no Pasūtītāja puses Pasūtītājs nozīmē ____________ (vārds, uzvārds), tālr.: _________, e-pasts: ___________ un no Izpildītāja puses Izpildītājs nozīmē ____________ (vārds, uzvārds), tālr.: _________, e-pasts: _______________, izmaiņu personālsastāvā gadījumā vienpusēji elektroniski informējot otru Pusi. 
4. Pasūtītāja kontaktpersonai ir tiesības un pienākums, nepārkāpjot Līguma nosacījumus, risināt visus ar Līguma izpildi saistītos operatīvos jautājumus, organizēt un kontrolēt Līguma izpildes gaitu. Tas ietver, bet neaprobežojas ar, komunikāciju ar Izpildītāju, informācijas pieprasīšanu no Izpildītāja, informācijas sniegšanu Izpildītājam, kā arī ar Līguma saistītās dokumentācijas nodrošināšanu (nodošanu/pieņemšanu), norādījumu došanu par Līguma izpildi un citu darbību veikšanu, kas veicina pienācīgu saistību izpildi atbilstoši Līgumā noteiktajam.
4. Dokumenti, ziņas vai cita korespondence, kas ierakstītā sūtījumā nosūtīta uz Līgumā norādīto Puses adresi, strīda gadījumā uzskatāma par saņemtu 7. (septītajā) dienā pēc sūtījuma nodošanas pasta iestādē, vai 2 (otrajā) dienā, ja tā nosūtīta elektroniski un parakstīta ar drošu elektronisko parakstu, kas satur laika zīmogu..
4. Puses vienojas neizpaust konfidenciāla rakstura informāciju, kas attiecas uz otru Pusi un kļuvusi zināma Līguma noslēgšanas, izpildes vai izbeigšanas gaitā. Pienākums neizpaust konfidenciālu informāciju ir spēkā arī pēc Līguma darbības beigām, kā arī pēc pirmstermiņa līgumattiecību pārtraukšanas.
4. Puses strīdus risina savstarpēju sarunu ceļā. Ja šādā veidā vienošanos panākt nav iespējams 30 (trīsdesmit) dienu laikā, Puses strīdu risina atbilstīgi Latvijas Republikā spēkā esošajiem normatīvajiem aktiem.
4. Jebkādas izmaiņas Līgumā var tikt izdarītas vienīgi pēc abu Pušu rakstiskas vienošanās, kas ar to abpusējas parakstīšanas dienu kļūst par Līguma neatņemamu sastāvdaļu. Ja Puses nevar vienoties, paliek spēkā iepriekšējie Līguma noteikumi. 
4. Līgums sagatavots latviešu valodā. Līgums kopā ar pielikumiem parakstīts ar drošu elektronisko parakstu, kas satur laika zīmogu. Līguma noslēgšanas datums ir pēdējā laika zīmoga pievienošanas datums. Abpusēji elektroniski parakstīts Līgums glabājas pie abām Pusēm.  
4. Līgumam tā noslēgšanas brīdī ir šādi pielikumi: 
1. Pušu rekvizīti un paraksti

